o
Derek Prince
Tuomio alkaa Herran huoneesta 2/3
Kerron teille rehellisesti, että saan silloin tällöin
kutsuja suuriin konferensseihin. Rakastan niiden järjestäjiä,
he ovat ystäviäni, mutta minun on sanottava, etten enää tunne halua
mennä niihin enkä tunne olevani niissä oma itseni.
Konferenssimainoksia on sivu toisensa jälkeen Charisma-lehdessä.
Tapasin sattumalta lehden toimittajan (hän on ystäväni) vuosia sitten.
Sanoin, että artikkelit ovat hyviä,
mutta luettuani mainoksia tunsin, että tarvitsen kylvyn.
Niin paljon itsensä korottamista, liioittelua ja ylpeyttä.
"Se, jolla ei ole Kristuksen Henkeä, ei ole Hänen omansa."
Voit puhua kielillä ja tehdä ihmeitä,
mutta jos sinulla ei ole Henkeä, et kuulu Jeesukselle.
Muistakaa, että kielilläpuhuminen on lahja, ihmeiden tekeminen on lahja,
demonien karkottaminen on lahja. Olen käyttänyt noita lahjoja, mutta
muistakaa mitä Paavali sanoo: "Kun olet saanut armolahjan,
et ole sen parempi kuin ennenkään. Ei se ole sinua muuttanut yhtään."
Voit saada lahjaksi miljoona dollaria ja toteuttaa sillä toiveesi,
mutta ei se muuta luonnettasi tippaakaan. Jos olet itsekäs,
ahne ja omahyväinen ennen lahjan saamista, niin
mitä olet lahjan saamisen jälkeen? Itsekäs, ahne ja omahyväinen.
Karismaattisen liikkeen todellinen ongelma on se,
että olemme panneet armolahjat väärään paikkaan.
Ne eivät ole arvonmerkkejä.
Ne eivät osoita, että luonne olisi ratkaisevasti muuttunut.
Ne ovat työkaluja, jotka kuuluvat Herran palvelemiseen.
Kun ajattelen konferensseja, en suunnitellut puhua tästä,
ajattelen kaikkea sitä rahaa ja vaivannäköä ja saarnaajia -
10 saarnaajaa yhdessä tilaisuudessa.
Miljoonat ihmiset eivat kuule koskaan yhtäkään saarnaajaa.
Sydämelläni on kadotetut ihmiset ja ne, joilla ei ole mitään.
Mottomme on "Tavoita tavoitta- mattomat ja opeta opettamattomat".
Minulla ei enää ole vetoa mennä näihin tilaisuuksiin,
jossa istumme sohvalla ja kuuntelemme viulumusiikkia.
Kiitos Jumalalle ylistysmusiikista, mutta ymmärtäkää minua.
Jos kaikki tuo on itsensä palvelemista, niin se ei ole hyvä.
Palatkaamme 2 Tim 3:een, jossa kerrotaan, että aikamme suurin
ongelma on itsensä rakastaminen. Paavali jatkaa jakeessa 5,
että jos ihmiset eivät pääse tästä yli, ei kannata haaskata heihin aikaa.
Tämä on "Princen versio".
Sikäli kun kykenen ja on monia asioita joihin en kykene,
en haaskaa aikaa julistaa ihmisille, jotka eivät halua muuttua.
Toivottavasti jotkut teistä ovat muuttuneet.
Luotan siihen, että jotkut teistä saattavat muuttua.
Ellette ole muuttuneet ja ellette muutu niin
tämä kokous on kannaltanne ajan haaskausta.
Nyt Hesekiel 22:een. Tässä Jumalan julistaa
lopullisen tuomion Israelille tuona aikana.
Jakeesta 23 eteenpäin:
"Minulle tuli tämä Herran sana: "Ihminen, sano Israelin kansalle:
Sinun maasi ei ole sadetta saanut, se jäi vedettä Minun vihani päivinä."
Muistelen 40 vuoden takaista tapahtumaa,
kun Wilson Mamboleo oli opiskelijana opistossa, jonka rehtorina olin.
Kuulin hänen sanovan, hän tuskin itse sitä muistaa,
"ainoa, mikä voi puhdistaa maan, on Pyhän Hengen sade".
Se jäi soimaan mieleeni.
Ainoa, mikä voi puhdistaa maan, on Pyhän Hengen sade.
Israelin maa ei ollut saanut tuota sadetta eikä ollut puhdistunut.
Profeetta jatkaa ja puhuu neljästä ihmisryhmästä.
Sattumalta kukin ryhmä alkaa "p:llä":
profeetat, papit, päämiehet ja proletariaatti (ihmiset).
Huomaa, että Jumala ei ala puhdistusta ihmisistä
eikä edes päämiehistä eikä papeistakaan.
Hän aloittaa profeetoista, jotka ovat ongelman alkusyy.
Profeetan tehtävänä on tulkita Jumalan kansalle
Jumalan tahto ja suunnitelmat.
Jos tulkinta on väärä, ihmiset kulkevat harhaan.
Luen hetken Hesekieliä.
"Profeettain salaliitto sen keskellä on niin kuin ärjyvä,
saalista raateleva leijona. Sen papit tekevät väkivaltaa
Minun lailleni ja häpäisevät sitä, mikä on Minulle pyhitetty,
eivät tee eroa pyhän ja epäpyhän välillä,
eivät tee tiettäväksi mikä on saastaista, mikä puhdasta.
(Miten totta tämä onkaan aikamme seurakunnassa.)
Sen päämiehet ovat niin kuin saalista raatelevat sudet.
(Sitten palataan profeettoihin)
Sen profeetat valkaisevat heille kaiken kalkilla ..."
He paikkailivat paikkoja, jotta ne näyttäisivät hyviltä ja hengellisiltä,
mutta ne eivät kestäneet koetta.
Toisaalla Raamattu sanoo: "Minä revin muurin, jonka
te olette kalkilla valkaisseet, niin että siitä jää vain raunio."
Viimeksi Jumala puhuu ihmisistä ja maasta.
Kristittyinä me usein kiinnitämme ensinnä huomiota
ihmisiin ja heidän moniin ongelmiinsa, mutta Jumala ei aloita ihmisistä.
Hän ei aloita edes päämiehistä, hallitsijoista eikä hallituksesta
vaan seurakunnasta.
Siellä on ongelman ydin. Hän aloittaa myös profeetoista,
jotka väittävät edustavansa Jumalaa ja
välittävänsä Jumalan tahdon ja
jotka sanovat puhuvansa Jumalan puolesta.
Veljet ja sisaret, jos väittää puhuvansa Jumalan puolesta,
niin siihen liittyy suuri vastuu.
Katsomme vielä kirjoituksia profeetoista.
Jos menet, mutta minä en kyllä mene,
New Age -tilaisuuteen, niin tiedä mitä siellä näet:
joukon vääriä profeettoja.
Heitä on monta.
Hengellisen rappion aikana väärien profeettojen määrä kasvaa.
Elian aikana, Ahabin hallintokauden lopulla, oli 450 Baalin profeettaa ja
400 Aseran profeettaa, palvomassa pakanajumalia.
Yhteensä 850 profeettaa.
Heidän joukossaan oli vain yksi oikea profeetta, Elia.
Israelissa oli 7 000 miestä, jotka eivät kumartaneet epäjumalia,
mutta he eivät olleet profeettoja.
Kun tuli oli laskeutunut taivaasta, Elia teloitti 850 väärää profeettaa.
Luuletteko profeettojen tekevän tuollaisia tekoja?
Katkaisevan päitä. Se oli osa profeetan tehtävää.
Ajattelet ehkä, että nyt kun 850 väärä profeetta oli poissa,
ilma oli puhdistunut.
Ei. Vain vähän myöhemmin Ahabin vielä hallitessa,
Ahab yritti houkutella Josafatia, Juudan kuningasta,
sotimaan Ramot-Gileadia vastaan ja hänellä oli 400 väärää profeettaa.
Joukossa oli vain yksi oikea profeetta, Miika.
Hän oli ainoa, joka kertoi totuuden.
Tuolloin eli siis 1250 väärää profeettaa ja kaksi oikeaa profeettaa.
Mahtaisiko suhde olla nykyisin erilainen? Kovinkin erilainen?
En usko, että ero olisi nyt juurikaan noista päivistä muuttunut.
Sanon jotain tuomionprofeetoista. Heitän tähän kommentin.
Aikoinani olin Täyden Evankeliumin Liikemiesten
(Suomessa STELK) valtuutettu puhuja.
Kiitos Jumalalle tästä järjestöstä!
Koin heidän kanssaan ongelmaksi sen,
että he kannustivat ihmisiä profetoimaan,
mutta eivät koskaan tarkistaneet profetioita.
Tuloksena oli kovin kummallisia profetioita.
Ei ole Raamatun mukaista harjoittaa profetoimisen lahjaa
arvostelematta profetioita. Ei tarvitse tyrmätä ketään, mutta
jokainen tietää, että profeetat ovat tilivelvollisia siitä mitä ovat sanoneet.
Seurakunnan johtajien pitäisi pystyä tarkistamaan profetiat.
Otan kaksi esimerkkiä vääristä profeetoista. 5 Mooseksen kirjasta.
5 Mos 13:1-5.
Nämä ovat merkittäviä sanoja ja niihin sisältyy tärkeä opetus:
"Teidän keskuuteenne saattaa ilmestyä profeetta tai unennäkijä, joka lupaa
tehdä ihmeen tai tunnusteon ja joka näin koettaa taivuttaa teidät
palvelemaan vieraita ja teille outoja jumalia.
Älkää kuunnelko sellaisen profeetan tai unennäkijän sanoja,
vaikka hänen lupaamansa ihme tapahtuisikin.
Herra, teidän Jumalanne, koettelee teitä näin saadakseen tietää
rakastatteko häntä koko sydämestänne ja koko sielustanne.
Teidän tulee seurata vain Herraa Jumalaanne, pelätä Häntä, noudattaa
Hänen käskyjään, totella Häntä ja pysyä Hänen uskollisina palvelijoinaan."
Tässä profeetta ennustaa yliluonnollisia ja ennustus toteutuu.
Mutta se ei olekaan Jumalasta. Tiedämme sen siitä, että hän
opettaa vastoin Jumalan ilmoitettua tahtoa ja Raamattua.
Ihmiset ovat niin innostuneita profetioista, ettei jää aikaa opettaa.
Voit profetoida vaikka kuinka paljon,
mutta pieleen menee, elleivät profetiat pohjaudu Raamattuun.
Harvassa ovat ne seurakunnat, joissa uhrataan aikaa Raamatun tutkiskelulle.
Ne ovat avoimia petokselle.
On tunnettava Jumalan Raamatussa ilmoittama tahto,
muuten astuu harhaan.
Niinpä tuo profeetta poistetaan päiviltä.
En halua olla kyyninen, mutta jos meillä olisi samat säännöt
kuin 5 Mos:ssa, niin profeettoja olisi nykyistä vähemmän.
Jatkamme 5 Mos 18:20-22:
"Jos taas joku profeetta julkeaa Minun nimissäni puhua sellaista,
mitä Minä en ole käskenyt puhua,
tai puhuu vieraiden jumalien nimissä, hänen on kuoltava.
Tuolloin oli riski olla profeetta. Ei käynyt päinsä astua
noin vain tilanteeseen ja alkaa profetoida vaan
piti ymmärtää, että väärä profetia saattoi merkitä hengen menoa.
Olisipa näin nykyisinkin.
Jos alatte kysellä mielessänne, mistä tiedätte,
mikä sana ei ole lähtöisin Herralta, muistakaa tämä:
Jos se, mitä profeetta puhuu Herran nimissä, ei toteudu,
se ei ole Herran sanaa vaan väärän profeetan röyhkeää puhetta.
Älkää kuulko häntä."
Voisin antaa teille tunnettujen karismaattisten profeettojen nimiä,
joiden profetiat eivät ole toteutuneet. Onko näin, Johannes?
He selviävät pälkähästä, koska ihmiset eivät tunne Jumalan Sanaa.
Ei ole minun tehtäväni tuomita heitä.
Minun tehtäväni on huolehtia siitä, ettei minua johdeta harhaan.
On kaksi tapaa tulla harhaan johdetuksi:
Profeetan ennustus toteutuu, mutta hän opettaa raamatunvastaisesti,
älkää kuulko häntä.
Tai hänen profetiansa ei toteudu eikä se ole Jumalasta.
Molemmissa tapauksissa on oltava varuillaan.
Ei riitä, että profetia toteutuu.
On katsottava opettaako profeetta Raamatun mukaisesti.
Katsomme hetken Mat 24:ää.
Olette kuulleet minun sanovan näin ennenkin.
Monta vuotta sitten kun olin vielä brittiarmeijassa ja kristittynä raakile,
luin Meyer Pearlmanin neuvon. Hän oli juutalainen uskova ja
USA:n Assemblies of God -kirkon johtajistossa.
Jumala häntä siunatkoon.
Se mitä hän sanoi, on auttanut minua elämässäni:
"Kun tulkitsee raamatullista profetiaa, on kuin kokoaisi ihmiskehoa.
On oltava tarkka mistä aloittaa.
Älä aloita vasemmasta tai oikeasta kädestä,
koska silloin ei tiedä miten jatkaa.
On yksi kohta josta aloittaa - selkäranka.
Kun saa selkärangan paikalleen, muut jäsenet loksahtavat kohdalleen.
Samoin on Raamatun mukaisten profetioiden laita.
Selkäranka on Jeesuksen puhe viimeisistä tapahtumista, joka on
kirjoitettu kolmeen evankeliumiin: Mat 24, Mark 13 ja Luk 21."
Kaikki kolme evankeliumia ovat tarpeen, koska
ne kuvaavat eri kulmasta samaa totuutta.
Tämä on perusta, johon muut kehonosat voi liittää.
Sanon vielä erään asian kokemukseni perusteella.
En pyri ymmärtämään profetiaa.
Minulla ei ole mitään systeemiä eikä kaaviota.
Annan vain Pyhän Hengen puhua minulle.
Luen Raamattua vähintään kerran päivässä.
Daavid sanoo psalmissaan "Lepään kuin kylläinen lapsi äitinsä sylissä".
Minä en tavoittele suuria enkä pyri liian korkealle.
Olin viisi vuotta saarnaajana Afrikassa, jossa
tuo lause kävi minulle eläväksi. Kokouksissa, kuten tämä,
pari kolme ensimmäistä penkkiriviä oli imettäviä afrikkalaisäitejä.
Yritin aina nostaa katsettani vähintään neljännelle riville.
Aina kun lapsi inahti, äiti alkoi imettää.
"Minusta on tullut kuin kylläinen lapsi äitinsä sylissä", niin kuin Daavid.
En ääntele saadakseni ravintoa.
Otan vastaan ateriani kun Jumala ne varustaa ja
sellaisena kuin Hän ne varustaa.
Tällä tavoin meidän tulisi pyrkiä ymmärtämään Raamattua.
Älä kiusaa Jumalaa. Älä vaivaa Häntä pikku ongelmillasi.
Anna Jumalan puhua sinulle.
Sanon jotain, ettei Johanneksen tarvitse sanoa sitä,
koska hän sanoisi sen, ellen minä sitä sano:
Varokaa Raamattuun kuulumattomia ilmestyksiä.
Saarnasin tästä hiljakkoin.
Se oli viimeinen saarnani Hyvän Uutisen Seurakunnassa.
Raamattu antaa yhden takuun:
"Jokainen Jumalasta syntynyt kirjoitus on hyödyllinen".
Kun saatte Raamattuun kuulumattomia ilmestyksiä,
katsokaa kuka antaa teille takuun.
Tärkeä kysymys.
Minä pysyisin mieluummin siinä, minkä Jumala on taannut.
Toivottavasti ymmärrätte, että en puhu ihmisistä toisella planeetalla.
Nyt katsomme hetken Mat 24:11.
Siinä on kuva viimeisistä tapahtumista
ja kaikkien pitäisi osata tämä jae ulkoa.
Jeesukselta kysytään "mikä on merkkinä Sinun tulostasi?"
Hän antaa useita merkkejä, joista yksi on väärät profeetat.
Hän puhuu niistä neljästi 21 jakeessa.
Jeesus varoittaa meitä, ettei kukaan johdata meitä harhaan.
Jokainen joka sanoo: "ei minua voi johtaa harhaan",
on jo johdatettu harhaan, sillä Jeesus sanoo, että
sinut voidaan johtaa harhaan, ellet ole varovainen.
Jae 11: "Silloin (uskon, että tämä tarkoittaa meidän aikaamme)
monta väärää profeettaa ilmaantuu, ja he johtavat useita harhaan."
Miten voit taata, että se ei tapahtuisi sinulle,
koska useita johdetaan harhaan.
Katsokaamme hetki kuvaa oikeasta ja väärästä profeetasta.
Takaisin Jer 23.
Jer 23: 16-18
Jeremian ongelmana olivat väärät profeetat,
mikä sai hänet käyttäytymään kuin humalainen.
Katsotaanko sitä jaetta? Mahdanko löytää sen?
Se on samassa luvussa, 23:9:
"Sydämeni on murtunut rinnassani väärien profeettojen tähden ...
Jeremian sydän oli murtunut.
Luuni tutisevat. Olen kuin juopunut, kuin mies, joka viinistä horjahtelee.
Herran vuoksi, Hänen pyhien sanojensa tähden."
hepreaksi: "Hänen pyhyytensä sanojen tähden".
Nyt sanot, että ei Pyhä Henki pane koskaan
käyttäytymään juopuneen tavoin.
Et voi näyttää väitettäsi toteen Raamatun perusteella,
koska Jeremia käyttäytyi kuin juopunut mies.
Se ei kuitenkaan ollut siunaus vaan hänen reaktionsa
väärien profeettojen tähden. Hän oli tyrmistynyt.
Sana kuvaa hyvin tilannetta, Jeremia ei voinut sietää sitä menoa.
Olen nähnyt ihmisten juopuvan Pyhästä Hengestä.
Katson kuitenkin hedelmää ja sitä, mitä siitä seuraa.
Muista, että Jeremia käyttäytyi kuin humalainen Herran vuoksi
ja Hänen pyhien sanojensa tähden.
Ellei Herran sanaa saarnata, miten tiedämme mikä aiheuttaa reaktiot?
Jos tutkit UT:ia, niin huomaat, että yliluonnolliset tunnusmerkit on aina
tarkoitettu seuraamaan ja vahvistamaan sanan julistusta.
Mark 16: "Niitä, jotka uskovat, seuraavat nämä tunnusmerkit ?"
ja sama teema kulkee läpi Apostolien tekojen
aina Heprealaiskirjeeseen. Ellei sanaa saarnata,
miten voit tietää mistä tunnusmerkit ovat peräisin?
Palatkaamme siihen mitä Jeremia sanoo
oikeista ja vääristä profeetoista, Jer 23:16-18.
Ensin puhutaan vääristä:
Jer 23:16-18 "Näin sanoo Herra Sebaot: - Älkää kuunnelko
tuollaisia profeettoja, älkää sanoja, joita he julistavat.
He pettävät teitä! Omia kuvitelmiaan he vain puhuvat, eivät Minun sanojani.
Niille, jotka halveksivat minua, he hokevat:
Herra sanoo: 'Te saatte elää rauhassa.'
Niille, jotka paaduttavat sydämensä, he vakuuttavat:
'Teitä ei kohtaa mikään onnettomuus.'
Näette, että se on valhetta.
Nuo ihmiset johdetaan harhaan heidän omaksi tuhokseen.
Profeetta voi profetoida kaikenlaisia mukavia asioita sinulle,
mutta ellet vaella Jumalan totuuden mukaan, et kelpaa.
Väärä profeetta johtaa sinut harhaan.
Sitten Jeremia jatkaa kuvaamalla mitä on olla profeetta.
"Mutta kuka heistä oli läsnä, kun Minä, Herra, tein päätökseni?
Kuka heistä näki Minut ja kuuli, mitä Minulla on mielessäni?
Kuka kuunteli Minua tarkoin ja ymmärsi sanani?"
Oikeaa profeettaa neuvoo Jumala.
Tämä on hyvä kuva itämaisesta ja Lähi-Idän kulttuurista,
jonka mukaan palvelija istui odottamassa herransa ohjeita.
Palvelija saattoi odottaa kaksikin tuntia eikä mitään vielä tapahtunut.
Hyvin harvat ovat halukkaita seisomaan kahta tuntia
odottaen kuulevansa jotain.
"Herra, jotain on tapahtumassa tuolla linnunradassa.
Haluaisin tietää mitä se on,
tai mikä on tuo poliittinen liikehdintä tuolla.
Otan vähän vapaata ja selvitän mitä on tekeillä."
Tämä ei kelpaa.
Ihmisen, jolle Jumala puhuu, on kuunneltava Herran neuvoja.
Hänellä on oltava palvelijan henki ja sellaisia ihmisiä on harvassa.
Älkää pitäkö minua kyynisenä. Puhun runsaasta kokemuksestani.
Kiitos Jumalalle niistä, jotka ovat nöyriä ja niistä, jotka
Jumala on liittänyt julistamaan kanssamme.
He ovat poikkeus, ei sääntö.
Jatkamme vielä profeetoista.
Jakeet 21 ja 22 puhuvat vääristä profeetoista:
"Minä en ole lähettänyt tuollaisia profeettoja, mutta silti
he juoksevat joka suuntaan. Minä en ole puhunut heille,
mutta silti he esiintyvät Minun profeettoinani.
Jos he olisivat olleet läsnä ja kuulleet, mitä Minä
päätin tehdä, he julistaisivat kansalleni Minun päätöksiäni ja
saisivat sen kääntymään pahoilta teiltään ja pahoista teoistaan."
Herran profeetta ei koskaan te kompromissia pahan kanssa.
Ei koskaan.
Profeetta, jolla on Herran sana, saa kansan kääntymään pahoilta teiltään.
Mutta profeetat, jotka juoksevat joka suuntaan ilman sanaa Jumalalta,
eivät siunaa ketään.
Ehkä olen ollut karismaattinen liian kauan kertoakseni totuuden.
En väitä nähneeni kaikkea, mutta paljon olen nähnyt.
"Veli, haluatko sanan Herralta?
Anna kun panen käteni päällesi ja profetoin sinulle."
Ei kuitenkaan minulle.
Katson tarkkaan kuka panee kätensä minun päälleni.
Raamattu sanoo, että harkitse kätten päällepanemista.
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Kai Mäkelä